cyanic-selkie/wikianc huggingface dataset:
Aporinellus
Արտաքին հղումներ
Կատեգորիա:Ճանապարհային կրետներ
Հեռուստացմփորիկներ
Հեռուստացմփորիկներ (Teletubbies), մանկական տիկնիկային հեռուստատեսային ծրագիր։ Արտադրել է բրիտանական BBC մեդիաընկերությունը։ Հեղինակներն են Էն Վուդը և Էնդի Դևենպորտը։ Նախատեսված է  մինչև 7 տարեկան երեխաների համար։ Մուտլսերիալի շնորհանդեսը տեղի է ունեցել 1997 թվականի մարտի 31-ին։ Ինքնին «Հեռուստացմփորիկները» հեռուստասերիալի չորս հերոսներն են, գլուխներին ալեհավաք ունեցող մարդանման էակներ են։ Ցուցադրությունն ավարտվել է 2001 թվականի հունվարի 5-ին, ընդհանուր առմամբ ցուցադրվել է 365 սերիա։
Պատմում է Թիմ Ուինթալ։ Սերիալը մեծ հաջողություն է ունեցել ինչպես առևտրային առումով, այնպես էլ Մեծ Բրիտանիայի և այլ երկրների կինոքննադատների շրջանում։
2014 թվականին սկզբին հեռուստասերիալը ձեռք է բերվել Հյուսիսային Կորեայում ցուցադրվելու համար ։
Հեռուստացմփորիկներին հաճախ ծաղրում են երգիծական սերիալներում, ինչպիսիք են «Գրիֆինների ընտանիքը» և «Հարավային այգի»։ Հեռուստացմփորիկներ ընտանիքի բոլոր անդամները մարմնավորում են մարդու զարգացման տարբեր փուլերու գտնվող և տարբեր ազգության անձանց։
Կերպարներ
Հեռուստասերիալի գլխավոր հերոսները չորս մարդանման արարածներ են՝ Տինկի-Վինկի, Դիփսի, Լյալյա և Պո։ Նրանց հիմնական զբաղմունքներն են խաղալը, պարելը, ուտել պուզի-բլիթներ և պուզի-սնունդ։ Հեռուստացմփորիկներից զատ սերիալում հայտնվում է փոշեկուլ Նու-Նուն, մանկան դեմքով արևը և Հեռուստացմփորիկներին կարգադրություն տվող ձայնը։
Տինկի-Վինկի
Տինկի-Վինկի (Tinky Winky, խաղացել են Դեյվ Թոմփոսնը, Մարկ Հինիհանը, Սայմոն Շելթոնը), ամենախոշոր և ավագ Հեռուստացմփորիկը, ունի վարդագույն գույն և եռանկյունաձև ալեհավաք գլխում։ Սիրելի խաղալիք՝ կարմիր պայուսակ։
Դիփսի
Դիփսի (Dipsy, խաղացել է Ջոն Սմիթը), առանցքաձև ալեհավաք ունեցող դեղին Հեռուստացմփորիկ։ Շատ է սիրում իր սև-սպիտակ փափուկ ցիլինդրը։ Ամենահամառ Հեռուստացմփորիկն է։
Լյալյա
Լյալյա (Laa-Laa, խաղացել է Նիքի Սմեդլին), պարուրաձև ալեհավաք ունեցող դեղին Հեռուստացմփորիկ։ Սիրում է երգել և պարել։ Սիրելի խաղալիքը մեծ գնդակն է։
Պո
Պո (Po, խաղացել է Պուի Ֆան Լին), ամենափոքրը և ամենակրտսերը։ Գլխին օղակաձև ալեհավաք ունեցող կարմիր Հեռուստացմփորիկ։
Քննադատություն
Բրիտանական BBC հեռուստառադիոկորպորացիայի ղեկավարությունն իր աշխատակիցներին թույլատրել է թմրանյութ օգտագործել, այդ մասին խոստովանել է Children’s BBC հեռուստաալիքի նախկին պրոդյուսեր Սարա Գրեմը «The Daily Mail» լրատվամիջոցին տված հարցազրույցի ժամանակ։ Այսպիսով BBC-ի ստեղծած և երեխաների սիրելի հանրաճանաչ սերիալները («Մազզի» և «Հեռուստացմփորիկներ») կարող են արդյունք լինել թմրանյութային զառանցանքի ։
Հոգեբանական գիտությունների դոկտոր, պրոֆեսոր, ՌԱԿ նախադպրոցականների հոգեբանական զարգացման լաբորատորիայի վարիչ Ելենա Սմիրնովան կարծում է, որ մի շարք նախանշաններով, սերիալը մոդելավորված է մանկական գիտակցության տակ։ Դրա հետ մեկտեղ, հոգեբանը նշում է Հեռուստացմփորիկների արտաքին տեսքը՝ անշարժ դեմք, դեմքի միմիկայի բացակայություն, ապակյա աչքեր, անինքնուրույնության պայմաններում Հեռուստացմփորիկների ծնողների բացակայություն, միևնույն ժամանակ նրանք ենթարկում են վերևի ձայնի վերահսկողությանը։ Պրոֆեսորը նշում է նաև, որ նրանք տարբերվում են մանկական ենթամշակույթի դասական օրինակներից ։
Լեհաստանում երեխաների իրավունքների լիազոր Եվա Սովինսկին «Հեռուստացմփորիկների» ստեղծողներին մեղադրել է նույնասեռականության քարոզչությամբ զբաղվելու մեջ՝ հիմք ընդունելով, որ Տինկի-Վինկին կրում է կանացի պայուսակ ։
Արտաքին հղումներ
Կատեգորիա:Բրիտանական հեռուստասերիալներ Կատեգորիա:BBC Կատեգորիա:Անգլերեն հեռուստասերիալներ
Մելոդիֆեստիվալեն
Մելոդիֆեստիվալեն (Melodifestivalen՝ melodi - մեղեդի, festivalen - փառատոն), երաժշտական ​​մրցույթ, որը տեղի է ունենում Շվեդիայում, Շվեդական հեռուստատեսության (ՇՀՏ) և Շվեդական Ռադիոյի (ՇՌ) կողմից կազմակերպված։ Մրցույթը որոշում է, թե ով կներկայացնի Շվեդիան Եվրատեսիլ երգի մրցույթում։
Մրցույթը տեղի է ունենում գրեթե ամեն տարի սկսած 1958 թվականից։ Սկսած 2000 թվականից Մելոդիֆեստիվալենը ամենատարածված ծրագիրն է Շվեդիայում ։ Մրցույթը հեռարձակվում է ռադիոյով և ինտերնետում։
Ծանոթագրություններ
Կատեգորիա:Երաժշտական մրցույթներ
Սուրբ Աստվածածին եկեղեցի (Դարաշամբ)
Սուրբ Աստվածածին, հայ առաքելական եկեղեցի Իրանի Արևմտյան Ադրբեջան նահանգի Ջուղա (Ջոլֆա) քաղաքից 25 կմ հյուսի-արևմուտք։ Պատկանում է Մեծի Տանն Կիլիկիո կաթողիկոսության Ատրպատականի հայոց թեմին։ Հովվի մատուռը գտնվում է Արաքս գետի ափին, որից այն կողմ գտնվում է Նախիջևանի Ինքնավար Հանրապետությունը։ Եկեղեցուց 2 կմ հարավարևելք գտնվում է Դարաշամբի Սուրբ Ստեփանոս Նախավկա վանքը, ոչ հեռու՝ Հովվի մատուռը։ Այստեղից 150 կմ հեռավորության վրա՝ Մակու քաղաքի շրջակայքում, գտնվում են Սուրբ Թադևոսի վանքը և Ծոր Ծոր եկեղեցին։ Միասին դրանք ընդգրկված են ՅՈւՆԵՍԿՕ-ի համաշխարհային ժառանգության իրանական ցանկում ։
Պատմություն
Սուրբ Աստվածածին եկեղեցին կառուցվել է 17-րդ դարում՝ Ներքին Դարաշամբ գյուղում։ Այստեղ հատվում են Տղմուտ և Արաքս գետերը։ Այն շրջակայքի եկեղեցիներից առավել նորն է, հիմնվել է շահ Աբբասի կազմակերպած բռնագաղթից հետո։ Շրջակայքում գտնվում են հայկական գերեզմանաքարեր՝ 15-17-րդ դարերի ։
Ճարտարապետություն
Եկեղեցին արտաքուստ ուղղանկյունիստ պլան ունի՝ 22.2х13.5 մետր չափերով։ Չորս քառակուսի քարե սյուները գտնվում են հատակագծի կենտրոնում, որի վրա բարձրանում է տասներկու պատուհաններով աղյուսյա գմբեթը։
Արտաքին հղումներ
ա Կատեգորիա:Ատրպատականի թեմի վանքեր և եկեղեցիներ Կատեգորիա:Հայկական առաքելական կորուսյալ վանքեր և եկեղեցիներ (Իրան)
Ալեքսանդր Ֆադեևի հուշարձան (Մոսկվա)
Ալեքսանդր Ֆադեևի հուշարձան (Памятник Александру Фадееву), քանդակային հուշահամալիր՝ նվիրված խորհրդային գրող Ալեքսանդր Ալեքսանդրովիչ Ֆադեևին (1901-1956 թթ.) և նրա «Ջախջախում» և «Երիտասարդ գվարդիա» ստեղծագործությունների հերոսներին։ Տեղադրվել է Մոսկվայում, Պիոներների և դպրոցականների պալատի դիմաց, Միուսկայա հրապարակում։ Հուշարձանի հեղինակներն են քանդակագործ Վլադիմիր Ֆեոդորովը և ճարտարապետներ Մ. Ե. Կոնստանտինովը, Վ. Ն. Ֆուրսովը ։ Հուշարձանը հայտնաբերված մշակութային ժառանգության օբյեկտի կարգավիճակ ունի ։
Բացման արարողություն
Հուշարձանի բացումը տեղի է ունեցել 1973 թվականի հունվարի 25-ին։ Բացման խոսքով հանդես է եկել Մոսկվայի քաղաքային խորհրդի գործադիր կոմիտեի նախագահ Վլադիմիր Պրոմիսլովը։ Այնուհետև ԽՍՀՄ Գրողների միության վարչության առաջին քարտուղար Գեորգի Մարկովը խոսել է Ալեքսանդր Ֆադեևի գործունեության մասին։ Արարողությանը ներկա են գտնվել նաև ԽՄԿԿ Կենտրոնական կոմիտեի անդամներ Պ. Ն. Դեմիչևը և Մ. Ս. Սոլոմենցևը ։
Նկարագրություն
Քանդակային հուշահամալիրը գտնվում է գրանիտե բլոկներով հարթակում, որի կենտրոնում գորշ գրանիտե պատվանդանի վրա Ալեքսանդր Ֆադեևի բրոնզե արձանն է։ Գրողը պատկերված է ամբողջ հասակով, աջ ձեռքում գիրք ունի։ Քանդակագործը արձանը կերտել է Ֆադերին բնորոշ դիրքով։ Կենտրոնական քանդակի ձախ կողմում են գտնվում «Ջախջախում» վեպի հերոսները։ Լևինսոնի և Մետելիցայի բրոնզե ձիու ֆիգուրները սլանում են, կարծես պատրաստվում են ճակատամարտի։ Աջ կողմում հինգ կոմերիտականներն են՝ «Երիտասարդ գվարդիայի» ընդհատակյա կազմակերպության անդամները ։
Ծանոթագրություններ
Կատեգորիա:Մոսկվայի հուշարձաններ Կատեգորիա:1973 հիմնադրումներ Ռուսաստանում Կատեգորիա:Ռուսաստանի մշակութային ժառանգություն
Էիլենջե
Էիլենջե, լեռներ Հայկական լեռնաշխարհում, Պոնտական լեռնահամակարգում, Գյաուրդաղ լեռան մի հատվածը։ Ձգվում է Գյումուշխանե քաղաքից 17 կմ հարավ։ Այստեղ է գտնվում Էիլենջեի լեռնանցքը ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Գյումյուշխանե նահանգ
Վայնբերգի անկյուն
Վայնբերգի անկյուն, թույլ խառնող անկյուն (անգլ. weak mixing angle), թույլ փոխազդեցության Վայնբերգ-Սալամի տեսության պարամետր, սովորաբար նշանակվում է θW։ Դա այն անկյունն է, որով սիմետրիայի ինքնակամ խախտումը պտտվում է սկզբնական W0 և B0 վեկտորական հարթությունը՝ արդյունքում առաջացնելով Z0 բոզոն և ֆոտոն՝
Այն նաև տալիս է W և Z բոզոնների զանգվածների միջև կապը (նշանակվում են որպես mW և mZ).
Վայնբերգի անկյունը կարող է արտահայտվել SU(2)_L-ի և U(1)_Y-ի կապի գործակիցներով (g և g' համապատասխանաբար).
Քանի որ խառնող անկյունների արժեքը որոշվում է փորձնականորեն, այն մաթեմատիկորեն սահմանվում է որպես
θW-ի արժեքը փոխվում է իմպուլսի տեղափոխության Q ֆունկցիա։ Այս փոփոխությունը էլեկտրաթույլ փոխազդեցության առանցքային կանխատեսումներից է։ Ավելի ճշգրիտ չափումներ են արվել էլեկտրոն-պոզիտրոնային բախիչի փորձերում, որոնք Z բոզոնի mZ զանգվածին համապատասխան տվել են 91,2 ԳէՎ/c արժեքը։
Գործնականում ավելի հաճախ կիրառվում է sin2θW մեծությունը։ 2004-ի լավագույն գնահատականը sin2θW-ի համար 91,2 ԳէՎ/c արժեքն է։ Զույգության խախտման փորձերը sin2θW-ի համար ավելի փոքր Q-ի արժեքներ՝ 0,01 ԳէՎ/c-ից պակաս, սակայն ավելի պակաս ճշտությամբ։ թվականին զույգության խախտման հետազոտությունների արդյունքների վերաբերյալ Մյուլլերի ցրման փորձերից sin2θW = 0,2397 ± 0.0013 դեպքում ստացվել է ։ Այս արդյուքները համապատասխանում են ~30° Վայնբերգի անկյանը։
Նշենք սակայն, որ Վայնբերգի անկյան որոշակի արժեքը ստանդարտ մոդելի կանխատեսում չէ. այն բաց, չֆիքսված պարամետր է։ Ներկայումս համընդհանուր ընդունված տեսություն չկա, որը բացատրի, թե ինչու է չափված արժեքը հենց այդ ստացվում։
Ծանոթագրություններ
Կատեգորիա:Էլեկտրաթույլ փոխազդեցություն
Հոհենցոլեռն ամրոց
Հոհենցոլեռն ամրոց ( Burg Hohenzollern) — հինավուրց դղյակ-ամրոց, Շտուտգարտից 50 կիլոմետր հարավ գտնվող Բադեն-Վյուրթեմբերգում։ Սա Հոհենցոլեռնների դինաստիայի կալվածքն է, որոնք գահ են բարձրացել միջնադարում, կառավարելով  Պրուսիայում և Բրանդենբուրգում ( Brandenburg), մինչև Առաջին համաշխարհային պատերազմի ավարտը։ Դղյակը տեղակայված է 855 մետր բարձրություն ունեցող Հոհենցոլեռն բարձունքի վրա, այն գտնվում է Հեխինգեն և Բիզինգեն բնակավայրերից ոչ հեռու։
Առաջին անգամ միջնադարյան դղյակ-ամրոցը հիշատակվում է 1267 թվականին, սակայն ենթադրվում է, որ այն կառուցվել է ավելի վաղ՝ XI-րդ դարում։ 1423 թվականի մայիսի 15-ին, Շվաբիայի կայսրական քաղաքների զորքերի կողմից երկարատև պաշարումից հետո, ամրոցը գրավվեց և ավերվեց։
1454-1461 թվականներին կառուցվեց նաև երկրորդ ամրոցը, որը Երեսնամյա պատերազմի (1618 - 1648) ընթացքում ապաստան է եղել Հոհենցոլեռնների համար։ Ժամանակի ընթացքում ռազմավարական նշանակություն ունեցող այս ամրոցի որոշ շինություններ հնանում և խարխլվում են։ XVIII-րդ դարի վերջին այդ խալխլված և քանդված հատվածները վերակառուցվում են։ Սակայն երկրորդ ամրոցի շինություններից մեր օրեր է հասել միայն սբ․ Միքայելի կապելլան։
Ամրոցի երրորդ մասի կառուցումը նախաձեռնել է Պրուսիայի թագաժառանգ Ֆրիդրիխ Վիլհելմ IV-ը՝ (Friedrich Wilhelm IV) 1850-1867 թվականներին, ժամանակի հայտնի ճարտարապետ Ֆրիդրիխ Ավգուստ Շտյուլերի գլխավորությամբ։ Քանի որ ամրոցը կառուցվել էր, որպես ընտանեկան հուշարձան, Հոհենցոլեռնների տոհմից ոչ մեկ չդարձրեց այն իր նստավայրը մինչև 1945 թվականը, երբ այստեղ հաստատվեց պրուսյան վերջին թագաժառանգ Վիլհելմը։ Հենց այստեղ էլ թաղվեցին Վիլհելմը և նրա կինը՝ Ցեցիլիան։
Ներկայումս՝ Պրուսիայի պատմությանը վերաբերվող, ամրոցում պահվող պատմական իրերից կարելի է նշել՝ Վիլհելմ II-ի գահը, Ֆրիդրիխ II (Պրուսիայի թագավոր)-ին պատկանող անձնական իրերը, ինչպես նաև ԱՄՆ-ի նախագահ Ջորջ Վաշինգտոնի շնորհակալական նամակը Հոհենցոլեռնների տոհմին պատկանող բարոն ֆոն Շտոյբենին։ Վաշինգտոնը շնորհակալություն էր հայտնում ԱՄՆ-ի անկախության համար մղված պայքարում նրա օգնության համար։
Այսօրվա դրությամբ ամրոցը հանդիսանում է զբոսաշրջային վայր։
Դիրքադրություն
Ամրոցը գտնվում է ծովի մակարդակից 855 մետր բարձրության, առանձին Հոհենցոլեռն լեռան վրա։ Տեղի բնակչության շրջանում այն ավելի հայտնի է Ցոլլենբերգ կամ Ցոլլերն անունով։
Առաջին ամրոց
Առաջին անգամ միջնադարյան դղյակ-ամրոցը հիշատակվում է 1267 թվականին, սակայն ենթադրվում է, որ այն կառուցվել է ավելի վաղ՝ XI-րդ դարում։ 1423 թվականի մայիսի 15-ին, Շվաբիայի կայսրական քաղաքների զորքերի կողմից երկարատև պաշարումից հետո, ամրոցը գրավվեց և ավերվեց։
Երկրորդ ամրոց
Երկրորդ ամրոցը կառուցվել է 1454-1461 թվականներին, այն Երեսնամյա պատերազմի (1618 - 1648) ընթացքում ունեցել է ռազմավարական կարևոր նշանակություն։ 1634 թվականին ամրոցը գրավվել է Վյուրթեմբերգյան զորքերի կողմից։ Երեսնամյա պատերազմից հետո ամրոցը շարունակում էր գտնվել Հաբսբուրգների տիրապետության տակ։ Ավստրիական ժառանգության պատերազմների (1740—1748) ընթացքում, մասնավորապես 1744-1745 թվականների ձմռանըամրոցը օկուպացվել էր ֆրանսիացի զինվորների կողմից։ Այս պատերազմից հետո ամրոցը կորցնում է իր ռազմավարական նշանակությունը և աստիճանաբար անկման է գնում։ 1798 թվականին, երբ ամրոցը լքեց նրա վերջին ավստրիացի սեփականատերը, սկսվեցին քանդվել ամրոցի շինությունների համալիրները։ XIX-րդ դարի սկզբներին ամրոցը վերածվել էր փլատակների, պահպանվել և օգտագործվում էր միայն սբ․ Միքայելի եկեղեցին։
Երրորդ ամրոց
Ամրոցը վերակառուցվել է Պրուսիայի թագաժառանգ Ֆրիդրիխ Վիլհելմ IV-ը։ Մեզ հասած շինությունները կառուցվել են Բեռլինցի ճարտարապետ Ֆրիդրիխ Ավգուստ Շտյուլերի գլխավորությամբ, ով 1842 թվականին լինելով դեռ Կարլ Ֆրիդրիխ Շինկելի աշակերտը նշանակվել էր թագավորական ճարտարապետ։ Ամրոցը վերակառուցվել է նեոգոթական ոճով՝ միջնադարում առաջացած գերմանական ռոմանտիզմի ազդեցությամբ։ Հոհենցոլեռն ամրոցը միջնադարյան ասպետական ամրոցի մարմնավորում է, ինչպիսին որ պետք է լիներ այն։ Այս առումով Հոհենցոլեռն ամրոցը նման է Բավարիայում գտնվող Նոյշվանշտայն ամրոցին (Schloß Neuschwanstein), սակայն առանց ֆանտաստիկ դեկորների։ Վերակառուցված ամրոցը հիմնականում ծառայում էր պրուսիական Հոհենցոլեռնների դինաստիայի հեղինակության համար։ Ամրոցի վերակառուցումը սկսվել է 1850 թվականից, իսկ ավարտին է հասցվել գերմանացի կայսր Վիլհելմ I Հոհենցոլեռնի օրոք 1867 թվականի հոկտեմբերի 3-ին։ Ամրոցը վնասվել էր 1978 թվականի սեպտեմբերի 3-ին տեղի ունեցած երկրաշարժից, ինչի հետևանքով մինչև 1990-ական թվականները փակ էր։
Ամրոցը որպես թանգարան
Երրորդ ամրոցի կառուցումից ի վեր, այն չի ծառայել Հոհենցոլեռնների համար, ոչ որպես ռազմական օբեկտ, ոչ էլ որպես ներկայացուցչական։ Ամրոցը օգտագործվել է զբոսաշրջային նպատակներով և բաց է եղել այցելությունների համար։ Միայն վերջին պրուսական կայսր Վիլհելմն է մի քանի ամիս ապրել այնտեղ՝ Պոտսդամի տարհանումից հետո, երկրորդ համաշխարհային պատերազմի որոշիչ փուլի ընթացքում։ Վիլհելմն ու իր կին՝ Ցեցիլիան թաղվեցին այստեղ, քանի որ իրենց ընտանեկան գերեզմանը գտնվում էր սովետական զորքերի կողմից օկուպացված Բրանդենբուրգում։ 1952 թվականից ամրոցը համալրվում էր Հոհենցոլեռնների տան հավաքածուների տարբեր արտեհակտներով, ինչպես նաև Հոհենցոլեռնների նախկին Մոնբիժու դղյակից բերված իրերով։ Այստեղ պահվող առավել հայտնի նմուշներից են Պրուսիայի թագավորների թագը և Ֆրիդրիխ Մեծի համազգեստը։ 1952-1991 թվականներին այստեղ էին գտնվում նաև Ֆրիդրիխ I-ի ու Ֆրիդրիխ Մեծի մասունքները։ Արևմտյան և Արևելյան Գերմանիաների միավորումից հետո, 1991 թվականին պրուսական թագավորների աճյունները վերադարձվեցին Պոտսդամ։
Ամրոցը՝ ինչպես և առաջ, հանդիսանում է անձնական սեփականություն․ 2/3-ը պատկանում է Հոհենցոլեռններին, իսկ 1/3-ը շվաբա-կաթոլիկ եկեղեցուն։ Ամեն տարի ամրոց է այցելում մոտ 300 հազար մարդ, դարձնելով այն Գերմանիայի ամենաշատ այցելուներ ունեցող ամրոցներից մեկը ։
Ծանոթագրություններ
Կատեգորիա:Բադեն-Վյուրթեմբերգի ամրոցներ Կատեգորիա:Բադեն-Վյուրթեմբերգի տեսարժան վայրեր
Հանս Հոֆման (բանաստեղծ)
Հանս Հոֆման (Hans Hofmann, ), գերմանացի ուսուցիչ, գրող և բանաստեղծ, բազմաթիվ վեպերի և պատմվածքների հեղինակ։
Կենսագրություն
Հանս Հոֆմանը ծնվել է 1848 թվականի հուլիսի 27-ին, գերմանական Շչեցին քաղաքում (այժմ՝ Շչեցին), մոտակա Սուրբ Պետրոս և Պողոս եկեղեցու քահանայի ընտանիքում։ Հիմնական կրթությունն ստացել է հարազատ քաղաքում, այնուհետև սովորել է Բոննի համալսարանում, Բեռլինի Հումբոլդտի համալսարանում և Հալլի համալսարանում, որտեղ 1871 թվականին ստացել է դոկտորական բանասիրություն ։
1879 թվականին թողեց դասավանդման գործունեությունը և սկսեց գրել որպես ազատ գրող։ 1882-1884 թվականներին Հոֆմանը ղեկավարեց Deutsche Illustrirte Zeitung-ը Բեռլինում ։
Հ. Հոֆմանի գրական աշխատանքը շատ բազմազան էր. նա գրել է պատմական վեպեր և ռոմանսներ, հումորային պատմություններ, ինչպես նաև փորձել է գրել բանաստեղծություններ ։
1902 թվականին նշանակվել է Գրական հիմնադրամի գլխավոր քարտուղար ։
Հանս Հոֆմանը մահացավ 1909 թվականի հուլիսի 11-ին Վեյմար քաղաքում ։
Արտաքին հղումներ
Կատեգորիա:19-րդ դարի բանաստեղծներ Կատեգորիա:Գերմանացի գրողներ Կատեգորիա:Գերմանացի բանաստեղծներ Կատեգորիա:Գերմանացի մանկավարժներ Կատեգորիա:Բոննի համալսարանի շրջանավարտներ Կատեգորիա:Բանաստեղծներ այբբենական կարգով
Էվերեկ Թևե
Էվերեկ Թևե, լեռ Թուրքիայում, Արևելյան Կիլիկիայում, Կայսերիի մարզում Անտիտավրոսի լեռնահամակարգում, Էվերեկ քաղաքի մոտակայքում ։
Ծանոթագրություններ
Կատեգորիա:Կայսերիի մարզի լեռներ
Պեդրո Պենյա
Պեդրո Պաբլո Պենյա Կանյետե (Pedro Pablo Peña Cañete), (հունիսի 29, 1864, Ասունսյոն - հուլիսի 29, 1943, Իբիդեմ), Պարագվայի նախագահ 1912 թ. հունվարի 1-ից մինչև մարտի 25-ը։ Նա Պարագվայի Լիբերալ կուսակցության անդամ էր։
Կատեգորիա:Պարագվայի նախագահներ Կատեգորիա:1864 ծնունդներ Կատեգորիա:1943 մահեր Կատեգորիա:Պարագվայի քաղաքական գործիչներ
2022 թվականի սեպտեմբերին մահացածներ
Այս ցանկը պարունակում է այն անձանց ցուցակը, որոնք (տես՝ Վիքիպեդիա:Նշանակալիություն (մարդիկ)), ովքեր մահացել են 2022 թվականի սեպտեմբերին։
Մահվան պատճառը նշվում է միայն բացառիկ դեպքերում (սպանություն, ինքնասպանություն, ճանապարհատրանսպորտային պատահար կամ դժբախտ պատահար)։ Մնացած դեպքերում դա չի նշվում։
Ծանոթագրություններ
Կատեգորիա:2022 մահեր
Տոկոսադրույք
Տոկոսադրույք, ֆինանսավարկային գործիքի եկամտաբերության ցուցիչ, որը պայմանագրով սահմանված ժամանակաշրջանում վճարված կամ ստացված տոկոսների և տրամադրված վարկերի կամ ավանդների գումարների հարաբերակցությունն է։ Այն բնութագրվում է ներգրավված կամ տրամադրված դրամական միջոցների նկատմամբ հատկացված տոկոսագումարների չափը։ Տոկոսադրույքը արտահայտվում է հետևյալ նշանով՝ «%», և հաշվարկներ կատարելիս բազմապատկվում է 100-ով։
Օրինակ, առևտրային բանկը վարկ է տրամադրում իր հաճախորդին 10.000.000 դրամի չափով և ըստ պայմանագրի՝ նրանից ակընկալում է 1.200.000 դրամ տոկոսային եկամուտ։ Այս դեպքում տարեկան տոկոսադրույքը կկազմի (1.2/10) x 100% = 12%:
Լողացող տոկոսադրույք
Բանկային այս տերմինն ունի երկու իմաստ`
Հաշվարկային տոկոսադրույք
Բանկային այս տերմինը նույնպես ունի երկու իմաստ`
Միջբանկային տոկոսադրույք
Այն իրենից ներկայացնում է տոկոսադրույք, որով հաշվարկային պալատի անդամները գնում կամ ներկայացնում են ԱՄՆ դոլար գնելու հայտ ոչ թե տարբեր ֆինանսական հաստատություններից անմիջապես մատակարարումով, այլ արժույթների հետ փոխանակելու նպատակով։
Շուկայական տոկոսադրույք
Տոկոսադրույքի այս տեսակը ունի երկու իմաստ՝
Վարկային տոկոսադրույք
Տոկոսադրույքի այս տեսակը հանդիսանում է որոշակի ժամկետով տրամադրվող վարկի օգտագործման համար հաճախորդի կողմից բանկին վճարվող հաշվարկային գինը։ Վարկային տոկոսադրույքի դասակարգման հիմքում դրված են՝ վարկի տեսակները, վարկային կազմակերպությունները, վարկի ժամկետները, վարկի օգտագործման ուղղությունները, գործառնությունների տեսակները, տոկոսադրույքի հաշվարկման ձևերը։
Մորմ (բույս)
Մորմ, մորմազգիների ընտանիքի միամյա կամ բազմամյա խոտաբույսերի, թփերի, կիսաթփերի, երբեմն՝ փաթաթվող բույսերի ցեղ։ Հայտնի է մոտ 1700, Հայաստանում՝ 4 տեսակ՝
Տարածվածություն
Տարածված է Սյունիքի, Վայոց ձորի, Արարատի, Տավուշի, Լոռու մարզերում։ Աճում է գետերի և առվակների ափերին, անտառներում, թփուտներում, այգիներում, բանջարանոցներում, ճամփեզրերին։
Երևանի պայմաններում մորմը լավ է աճում նաև բաց տարածքներում, ուղիղ արևի կիզիչ ճառագայթների տակ։
Կենսաբանական նկարագիր
Ցողունի բարձրությունը մինչև 2 մ է։ Տերևներն ամբողջական են կամ կենտ-փետրաձև։ Ծաղկաբույլը հովանոցանման է, ծաղիկները՝ կարմրավուն, սպիտակ, կապույտ։ Ծաղկում է հունիս-օգոստոսին։ Պտուղը հյութալի կամ մսալի, երկբուն, բազմասերմ հատապտուղ է։
Նշանակություն և կիրառում
Թունավոր է։ Որոշ տեսակներ դեղաբույսեր են. պարունակում են ստերոիդներ, ալկալոիդներ, ֆլավոնոիդներ, ճարպաթթուներ, եթերայուղեր, ածխաջրեր, օրգանական թթուներ։ Բժշկության մեջ կիրառվում է շնչառական օրգանների, մաշկավեներային, ստամոքսաղիքային համակարգի հիվանդությունների, կատաղության և էպիլեպսիայի բուժման համար։ Որոշ տեսակներ միջատասպան են։ Մեղրատու է։ Աճեցնում են նաև որպես գեղազարդիչ բույս։
Մշակություն
Շատ են տարածված S pseudocapsicum S-ը և capsicastrum Link-ը։ Առաջինի պտուղները կարմրավուն են կամ դեղին, ունենում է մինչև 1,2 մ բարձրություն։ Երկրորդ տեսակը մանր է, կեռասանման կարմիր պտուղներով։ Թփի բարձրությունը լինում է մինչև 60 սմ։ Երկու տեսակն էլ թունավոր է։ Բազմանում է սերմերներով։ Ցանքը կատարում են հունվար-փետրվար ամիսներին, ցանկարկղերի մեջ։ Մեկ անգամ նախածլելուց հետո սերմնաբույսերը նախապես դնում են 7սմ-անոց ծաղկամանների մեջ, որտեղ մնում են մինչև բաց տարածքում դնելը։ Մինչ տնկելը խորհուրդ է տրվում մարգագետիննները պարարտացնել գոմաղբով և տորֆահողով։ Տնկելու ամենալավ ժամանակը մայիսի առաջին տասնօրյակն է։ Լավ արդյունք կստացվի, եթե բույսերը տնկվեն իրարից 30-40 սմ հեռավորության վրա ։
Որոշ տեսակներ
Ըստ The Plant List կայքի դասը ընդգրկում է 747 տեսակ.
Թափադիբի (լեռ)
Թափադիբի, լեռ Թուրքիայի Աղրըի մարզում, Հայկական Պար լեռնահամակարգում, Գայլատու լճակի մոտակայքում ։
Ծանոթագրություններ
Կատեգորիա:Հայկական Պար Կատեգորիա:Աղրըի մարզի լեռներ
Ռուաումոկո
Ռուաումոկո (Ruaumoko կամ Ruamoko), մաորի դիցաբանության մեջ երկրաշարժի և հրաբուխների աստված։
Պատմություն
Ռուաումոկոն երկնքի աստված Ռանգիի և երկրի աստված Պապայի կրտսեր որդին է։ Նա երբեք էլ չծնվեց և մնաց մոր արգանդում։ Նրա շարժումներն ու ցնցումները մոր գրկում, ըստ դիցաբանության, ստեղծում են երկրաշարժեր և հրաբխային ժայթքումներ ։ Այդ երկրաշարժներն էլ իրենց հերթին, ըստ լեգենդի, հանգեցնում են տարվա եղանակների հերթափոխին ։
Ռուաումոկոյի մասին այլ առասպելներ կան։ Ըստ դրանցից մեկի, նա կտրվել է մայր հողից և ընկել է ստորերկրյա հոգիների աշխարհ։ Նա համարվում է գիշերվա և մահվան աստվածուհի Հինե նուի տե պոյի երկրորդ ամուսինը, ով փախել է իր առաջին ամուսնուց՝ անտառների և թռչունների աստված Տենեից, պարզելով, որ նա միաժամանակ հանդիսանում էր նաև նրա հայրը։
Ռուաումոկոյի պատին են դրել նորզելանդացի գիտնականների ապագայի հրաբխային ժայթքումների նախագծի անվանումը ։
Գրականություն
Կատեգորիա:Մաորի դիցաբանություն Կատեգորիա:Աստվածներ այբբենական կարգով
Օդերևութաբանական ցանց
Օդերևութաբանական ցանց, կանոնավոր օդերևութաբան, դիտարկումներ կատարող կայանների և դիտակետերի համակարգ։ Օդերևութաբանական ծառայության գլխավոր խնդիրն է երկրի ժողովրդական տնտեսությունը և պաշտպանությունն ապահովել օդերևութաբանական, ջրաբանական, գյուղատնտեսական և կլիմայական տվյալներով, նվազեցնել վտանգավոր բնական երևույթների ազդեցությունը ժողովրդական տնտեսության վրա, տալ եղանակի ճշգրիտ կանխատեսում և այլն։ Օդերևութաբանական ծառայությունն իր առջև դրված խնդիրներն իրականացնում է օդերևութաբանական ցանցի միջոցով, որը տարածվում է ամբողջ հանրապետությունով։
Օդերևութաբանական ցանցի ճյուղերը
Օդերևութաբանական ցանցը նդգրկում է օդերևութաբանության, ջրագրության, գյուղատնտեսական կայաններ և դիտակետեր, որտեղ կատարվում են օդի և հողի ջերմաստիճանների, հնարավոր խոնավության, քամիների, մթն. երևույթների բազմապիսի դիտարկումներ, ջրաչափ., ջրագր. աշխատանքներ, որոշվում են եղանակի ազդեցությունը ժողովրդական տնտեսության, հատկապես գյուղատնտնտեսական աշխատանքների վրա և այլն։ Դիտարկումների արդյունքներն ուղարկվում են օդերևութաբան, ծառայություն, որտեղ տվյալները մշակվում են և ներկայացվում համապատասխան մարմիններին։
Օդերևութաբանական կայան
Յուրաքանչյուր օդերևութաբանական կայան կամ դիտակետ ունի իր դիտարկման տարրերի ցանցը և պլանները։ Հայաստանում առաջին օդերևութաբանական կայանը (դպրոց) ստեղծվել է 1840-1944 թվականներին՝ Խաչատուր Աբովյանի նախաձեռնությամբ, իսկ օդերևութաբանական ցանցի առաջին կայանները կազմակերպվել են 19-րդ դարի վերջին և 20-րդ դարի սկզբին՝ հիմնականում տեղումների քանակը և ջերմաստիճանը որոշելու համար։ 1961-1963 թվականին հանրապետության տարածքում գործում էին մոտ 193 ջրաօդերևութաբանական կայաններ և դիտակետեր։ Հայաստանում 2006 թվականին գործել են 42 օդերևութաբանական, 3 մասնագիտական, 7 ջրաբանական (92 դիտակետ) կայաններ, որոնք գտնվում են կլիմայական բոլոր գոտիներում՝ 450 մ-ից (Բագրատաշեն) 3200 մ (Արագած) բարձրություններում։
Կրասինի փողոց (Վիբորգ)
Կրասինի փողոց (Pamppalankatu), կարճ, մոտ 250 մ երկարությամբ փողոց պատմական Վիբորգի կենտրոնում։ Անցնում է Հարավային պատվարի փողոցից մինչև Ամրոցային փողոց։
Պատմություն
Փողոցը կառուցվել է Վիբորգի առաջին կանոնավոր հատակագծի համաձայն, որը 1640 թվականին կազմել է ինժեներ Անդերս Տորստենսոնը հողաշինարար Ա. Ստրենգի հետ համատեղ, ըստ որի քաղաքը բաժանված էր ուղիղ փողոցներով ուղղանկյունաձև թաղամասերի, որոնց լայնությունը հիմնականում 8,5 մետր էր։ Փողոցն ուղղեց քաղաքի ամրոցային պատի նախկին անցումը դեպի Դոմինիկյան վանքի տարածք ։ Ի սկզբանե դա փոքրիկ ծառուղի էր Հարավային պատվարի և Գոսուդարև փողոցների միջև։ 1861 թվականի քաղաքի գլխավոր հատակագծի համաձայն, որը կազմել է Վիբորգի նահանգային հողաշինարար Բերնդտ Օտտո Նյուլմանը, ուղղված փողոցը միացվել էր Դիտարանի փողոցին։ Հետագայում այն երկարաձգվեց մինչև Եկատերինինսկայա փողոց՝ հասնելով մինչև հին քաղաքի բնակչի տանը։
Փողոցի շենքը մեծապես տուժեց խորհրդա-ֆիննական պատերազմների արդյունքում (1939-1944), որից հետո ժամանակակից անվանումը տրվեց ի պատիվ խորհրդային նշանավոր պետական և կուսակցական գործիչ Լեոնիդ Կրասինի (1870-1926), ով 1908 թվականին մեկ ամիս անցկացրել էր Վիբորգի նահանգային բանտում։
Փողոցին կից, այսպես կոչված Սոլբերգ թաղամասը (որը ձևավորվել է Ամրոցային, Կրասնոարմեյսկայա, Դիտաշտարակի և Կրասինի փողոցներով), նախատեսվում էր դարձնել թատերական և ժամանցային համալիր՝ վերականգնելով հին ճակատները ։
Արտաքին հղումներ
[https://history.gradpetra.net/ulitsa/5/1783.html Красина ул. (Выборг) ⇒ Выборгский р-н]
Կատեգորիա:Վիբորգի փողոցներ
Մոռենի Զանգեզուրի
Մոռենի, մոշենի Զանգեզուրի, վարդազգիների ընտանիքին պատկանող մոռենու ցեղի մինչև 1 մ բարձրությամբ փոքր ծածկասերմ թուփ։ Աղեղնաձև թեքված տարեկան ընձյուղները կանաչ են, արևի տակ կարմրող, անկյունավոր, ծածկված բազմաթիվ կարմիր փշերով։ Տերևները հնգամասն են, վերևի կողմից մերկ, ներքևից կարճ թաղիքամազմզուկապատ, տերևիկները ձվաձև են, երբեմն՝ էլիպսաձև, 9-10 սմ երկարությամբ, 5-6 սմ լայնությամբ, սրածայր, ատամնաեզր (պտղաբերող շիվերի վրա տերևները եռամասն են), ծածկված բազմաթիվ փշերով և գեղձամազիկներով։ Տերևակիցները գծանման են։ 3-4 սմ երկարությամբ ծաղկաբույլերը գագաթնային են և գտնվում են տերևածոցերում։ Պտուղը գնդաձև է, մինչև 1 սմ տրամագծով։ Բաժակաթերթիկները թաղիքամազմզուկապատ են, իսկ պսակաթերթիկները՝ վարդագույն։ Հայկական էնդեմ է, Հայաստանի սահմաններից դուրս չի հանդիպում։ Տարածված է Զանգեզուրում, միջին լեռնային գոտում, լեռնային կիրճերի թեքություններում, թփուտների մեջ, քարքարոտ վայրերում, սահմանափակ չափով։ Որպես հազվագյուտ տեսակ անհրաժեշտ է պահպանել և տարածել ամենուրեք ։
Նկարագրություն
Թուփ է, ոչ շատ մազիկներով, վերևից առսեղմ տերևները բարդ են, կազմված 5 տերևիկներից, մոխրագույն թավամազոտ։ Ծաղկակիրների երկարությունը 50 սմ է, ծաղկաբույլի մասում թեթևակի գալարաձև և ակոսավոր նիստավոր է։ Մինչև վեր տերևակալած, 7 ծաղիկներով ծաղկաբույլը փոքր ի շատե նեղացած գագաթով է։ Պտուղները սև են, փայլուն, գնդաձև, 1 սմ տրամագծով, պսակաթերթերը վարդագույն են ։
Տարածվածություն
Հանդիպում է Իջևանի (Բերդ) և Զանգեզուրի (Գորիս, Ծավ) ֆլորիստիկական շրջաններում ։
Էկոլոգիա
Աճում է ստորին և միջին լեռնային գոտիներում՝ ծովի մակարդակից 800-1400 մ բարձրությունների վրա, լեռնային կիրճերում, անտառների եզրերին, թփուտներում, քարքարոտ հողերին, քարաթափվածքների վրա։ Ծաղկում է հունիս-հուլիս ամիսներին, պտղաբերում՝ օգոստոս-սեպտեմբերին ։
Պահպանություն
Խիստ մասնատված արեալով վտանգված տեսակ է։ Հայաստանի էնդեմիկ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Շիկահող» պետական արգելոցի տարածքում ։
Ծանոթագրություններ
Կատեգորիա:Վարդազգիներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Կարիբյան գաղտնիք
«Կարիբյան գաղտնիք» (A Caribbean Mystery), Ագաթա Քրիստիի դետեկտիվ վեպը, որը գրել է 1964 թվականին ։ Վեպը պատմում է Միսս Մարփլի հերթական հետաքրքրաշարժ հետաքննության մասին, որը կատարել է Կարիբյան ծովի ափին հանգստանալու ժամանակ։ Գոյություն ունի նաև վեպի մեկ այլ անվանում՝ «Միսս Մարփլը Վեստ Ինդիայում »:
Սյուժե
Բժիշկ Հեյդոքը՝ Սենտ-Մերի-Միդ գյուղի բժիշկը, առողջությունը վերականգնելու համար իր տարեց հաճախորդ Միսս Մարփլին ուղարկում է ծով։ Միսս Մարփլի բարեկամ Ռեյմոնդ Ուեսթը, ով գրող էր, իր սիրելի մորաքրոջը ուղարկում է Բարբադոս։
Միսս Մարփլը և մայոր Փալգրեյվը նստում են Կարիբյան ծովի ափին գտնվող «Ոսկե արմավենի» հյուրանոցում, և մայորը, ինչպես միշտ պատմում է Քենիայի պատմությունից տխուր պատմություններ, իսկ Միսս Մարփլը ձևացնում էր, թե լսում է նրան։ Մայորը սկսում է ներկայացնել մի սպանություն, թե ինչպես է ամուսինը իր կանանց սպանել, սակայն ներկայացրել որպես ինքնասպանություն։ Մայորը ցանկանում էր մարդասպանի նկարը ցույց տալ իր զրուցակցին։ Նա իր դրամապանակից հանում է լուսանկարը և արդեն ուզում էր ցույց տալ այն Միսս Մարփլին, երբ հանկարծ նայում է անհայտ ուղղությամբ, խառնվում է իրար և թաքցնում լուսանկարը։ Այդժամ նրան են մոտենում ամուսիններ Հիլինգթոնը և Դայզոնը։
Շուտով մայորը գերճնշումից մահանում է։ Սակայն, միսս Մարփլը վստահ չէր, որ մայորը հիվանդության պատճառով է մահացել, այլ վստահ էր, որ նրա մահը կապված է սպանության և լուսանկարի հետ։ Նա խնդրում է բժիշկ Գրեհեմին մահացածի իրերից գտնել լուսանկարը, քանի որ այն իր բարեկամի լուսանկարն է։ Փնտրտուքներից հետո բժիշկը հայտնում է, որ նկարը չի գտել։ Այլևս կասկած չկար, որ մայորին սպանել են։
Այդ մասին մտածելով՝ միսս Մարփլը հուսահատվում է, քանի որ իր հայրենիքից հեռու է գտնվում և ուսումնասիրությունների համար օգնող չունի։ Երբ այդ մասին էր մտածում,  նրան ձայն է տալիս հաշմանդամի սայլակով մի ծերունի՝ միլիոնատեր Ռեյֆլը։ Միստր Ռեյֆլը վստահ էր, որ միսս Մարփլը ճշմարիտ է։ Նա ասում է, որ մայորը միշտ էլ պարծեցել է իր կատարյալ առողջությամբ։ Իհարկե, դա կարող էր լինել մի պարզ ցուցադրանք։ Մայորի մահը կարող էր կապված լինել ալկոհոլի մեծ քանակության օգտագործմամբ, որը ամեն երեկո կլանել է պաշտոնաթող զինվորականին, բայց դա քիչ հավանական է, քանի որ շատ տարեց մարդիկ չարաշահում են վիսկին և չեն մահանում։
Շուտով Մոլլի Քենդալը՝ հյուրանոցի սեփականատեր Տիմի հետ, գտնում են ևս մեկ զոհ՝ սպասուհի Վիկտորիա Ջոնսոնին։ Սպասուհին գիշերը լողափում դանակահարվել է։ Բացահայտվում է, որ նա գիտեր, որ մայորի սենյակում գտնվող գերճնշման համար դեղահաբերը մայորին չեն պատկանում։ Նրա դրանք ավելի շուտ տեսել էր Գրեգ Դայզոնի ամառանոցում։
Զոհերի այս թվով չեն սահմանափակվում։ Որոշ ժամանակ անց լողափում գտնում են Գրեգի կնոջը՝ խեղդված վիճակում։ Սպանվածի իսկական անունը ոչ ոք չգիտեր, իսկ ամուսինը նրան անվանում էր «Լաքի», այսինքն՝ բախտաբեր։ Միսս Մարփլը նկատում է, որ տիկին Դայզոնը ունի ճիշտ նույն լողազգեստը և մազերի երանգը, ինչ՝ Մոլլի Քենդալը։ Տիկին Հիլինգտոնից իմանում են, որ վերջին շրջանում Մոլլին դժգոհում էր լարվածությունից, այնքան ուժեղ, որ իրեն այցելել էին ինքնասպանության մտքեր, և այդ մասին գիտեր ամբողջ հյուրանոցը, քանի որ արտաքուստ նկատելի էր, որ նա իր նման չէր։ Սակայն, եթե Դայզոնը մտածում էր կյանքին վերջ տալու մասին, ինչու էր մահացածը այդքան նրան նման։ Այս անհամապատասխանություններից ելնելով էլ միսս Մարփլը կատարում է իր հերթական փայլուն բացահայտումը։
Արտաքին հղումներ
Կատեգորիա:1964 վեպեր Կատեգորիա:Ագաթա Քրիստիի ստեղծագործություններ Կատեգորիա:20-րդ դարի գրականություն Կատեգորիա:Անգլիական գրականություն Կատեգորիա:Բնօրինակում անաղբյուր հոդվածներ
2022 թվականի հոկտեմբերին մահացածներ
Այս ցանկը պարունակում է այն անձանց ցուցակը, որոնք (տես՝ Վիքիպեդիա:Նշանակալիություն (մարդիկ)), ովքեր մահացել են 2022 թվականի հոկտեմբերին։
Մահվան պատճառը նշվում է միայն բացառիկ դեպքերում (սպանություն, ինքնասպանություն, ճանապարհատրանսպորտային պատահար կամ դժբախտ պատահար)։ Մնացած դեպքերում դա չի նշվում։
Ծանոթագրություններ
Կատեգորիա:2022 մահեր
Զբաղվածություն
Զբաղվածություն, ՀՀ օրենքով չարգելված և ՀՀ Զբաղվածության Ոլորտը Կարգավորող Հիմնական Իրավական ակտերով նախատեսված գործունեության տեսակներ, որոնց մեջ մտնում են.
Ըստ զբաղվածության կարգավիճակի՝ զբաղվածներին տարանջատում են վարձու և ոչ վարձու աշխատողների։ Վարձու աշխատող է համարվում այն անձը, ով աշխատում է գործատուի հետ կնքած պայմանագրի, աշխատանքի ընդունման հրամանի կամ բանավոր համաձայնության հիման վրա, և իր աշխատանքի դիմաց ստանում է դրամական և/կամ բնաիրային փոխհատուցում՝ աշխատավարձի տեսքով։ Ոչ վարձու աշխատող է համարվում այն անձը, ով իրեն ինքնուրույնաբար է ապահովում եկամտաբեր տնտեսական գործունեություն և ներգրավված է սեփական գործում՝ բիզնեսում, որպես զբաղված անձ, միևնույն ժամանակ կայացնում է արտադրական որոշումներ կամ լիազորում է այլ անձանց, և իր գործունեությունն իրականացնում է վարձու աշխատողների ներգրավմամբ կամ առանց վարձու աշխատողների։
Ոչ վարձու աշխատողների տեսակները ըստ կարգավիճակի:
Զբաղվածություն չի համարվում տնտեսական գործունեություն չհամարվող, ինչպես օրինակ՝ մուրացկանությունն ու գողությունը, և եկամուտ չհետապնդող կամավոր աշխատանքները, որոնք կատարվում են այլ տնային տնտեսությունների կամ կազմակերպությունների համար անվարձահատույց, այդ թվում սեփական տան, բնակարանի մասնակի շինարարության կամ վերանորոգման համար են իրականացվում։ Զբաղվածության մակարդակը զբաղվածների թվաքանակի մասնաբաժինն է աշխատանքային ռեսուրսներում ։
Զբաղվածության հիմնական տեսակները և ձևերը
Զբաղվածությունը էկոնոմիկայի զարգացման հիմնական պայմաններից մեկն է։ Աշխատանքը մարդուն ապահովում է հասարակական կարգավիճակ, հեղինակություն, մասնագիտական պիտանիություն և վերջին հաշվով, հպարտություն։ Ըստ իրային բովանդակության, զբաղվածությունը՝ դա մարդկանց գործունեություննէ ուղղված անձնական, կոլեկտվ և հասարակական պահանջմունքների բավարարմանը և եկամտի ստացմանը։
Տարբերում են զբաղվածության երեք հիմնական տեսակ՝ լրիվ, ռացիոնալ և արդյունավետ։
Լրիվ զբաղվածությունը՝ դա հասարակության կողմից աշխատունակ բնակչությանը տրված հնարավորությունն է զբաղվել հասարակական օգտակար աշխատանքով, իրականացնել անհատական և կոլեկտիվ վերարտադրություն բնակչության պահանջմունքները բավարարելու համար։
Ռացիոնալ զբաղվածությունը՝ ենթադրում է աշխատանքային ռեսուրսների, նրա սեռահասակային և կրթական կառուցվածքի նպատակահարմար վերաբաշխում և օգտագործում։
Արդյունավետ զբաղվածությունն՝ իրականացվում է վերարտադրության ինտնենսիվ տիպի պահանջներին համապատասխան, տնտեսական նպատակահարմար և սոցիալական արդյունավետության չափանիշներով, կողմնորոշվում է ձեռքի, ոչ օգտակար և ծանր ֆիզիկական աշխատանքի կրճատումը։
Տարբերում են նաև զբաղվածության հիմնական և հատուկ ձևեր։
Զբաղվածության հիմնական ձևը կարգավորվում է աշխատանքային օրենսդրությամբ և ներքին տիպային կանոններով։
Հատուկ ձևը կամ ոչ տրադիցիոն զբաղվածությունը՝ տանը կատարվող աշխատանք և այլն, իրականացվում է որոշակի իրավական նորմաներին համապատասխան։ ԱՄՆ-ում, Անգլիայում այս ձևի մեջ զբաղված է աշխատուժի ավելի քան 30%-ը։
Զբաղվածության դասական տեսություն
Զբաղվածության դասական տեսությունը հիմնված է հետևյալ 2 դրույթների վրա․
Զբաղվածության քեյնսյան տեսություն
Ըստ Քեյնսի տեսության կապիտալիզմի ժամանակ բացակայում է այն մեխանիզմը, որը կարող է երաշխավորել լրիվ զբաղվածությունը։ Կապիտալիզմը ինքնակարգավորվող համակարգ չէ, իսկ տնտեսական տատանումները օրինաչափ են։ Տնտեսությունը կարող է հասնել արտադրության ամբողջական ծավալի հավասարակշռության նաև ինֆլյացիայի և գործազրկության որոշակի պայմաններում։ Քեյնսականները ուղղակի մերժում էին դասականների տոկոսադրույքի, գնի և աշխատավարձի հարաբերակցության հետևյալ պոստուլատները՝
Ծանոթագրություններ
Կատեգորիա:Զբաղվածություն
Դոմինիկայի թանգարան
Դոմինիկայի թանգարան (The Dominica Museum), Կարիբյան ավազանի Դոմինիկա կղզային պետության ազգային թանգարանը։ Այն գտնվում է երկրի մայրաքաղաք Ռոզոյում՝ Հին շուկայի դիմացի առափին, որը գաղութատիրական ժամանակներում ստրուկների առևտրի կենտրոն էր ։ 1810 թվականին կառուցված շենքը նախկինում ծառայել է որպես շուկա և փոստային բաժանմունք  ։
Ցուցադրություն
Դոմինիկայի հայտնի պատմաբան Լենոքս Հոնիչըրչը պատասխանատու էր թանգարանի մեծ մասի համար ։ Թանգարանը պարունակում է իրեր, որոնք առնչվում են Դոմինիկայի մշակութային և սոցիալական պատմությանը, ինչպես նաև երկրաբանությանն ու հնագիտությանը ։
Թանգարանի հավաքածուն ներառում է նախկին կառավարիչների հին լուսանկարներ և դիմանկարներ, գաղութային կահույք, ներառյալ աթոռ, հին պահարան և բարոմետր, թռչունների և ձկների նմուշներ և գաղութային գյուղատնտեսության իրեր։ Այստեղ ներկայացված են բնիկ ժողովուրդների մշակույթի առարկաներ, այդ թվում՝ կարիբների փոքր փորովի պուի պուի (pwi pwi) մակույկը, կարիբների խրճիթի և արավակների կերամիկական իրերի ու գործիքների պատճեններ ։
Հավաքածուն պարունակում է մի քանի քարե կացիններ, որոնց մի մասի երկարությունը հասնում է 9 մատնաչափի ։
Թանգարանում ցուցադրվում են կղզու հրաբխագիտությանը վերաբերող ցուցանմուշներ։ Վաղաբնակներին վերաբերող իրերը ներառում են թիեր, տնային գործիքներ, փայտե արձանիկներ և հին երաժշտական գործիքներ ։
Արտաքին հղումներ
Կատեգորիա:Թանգարաններ այբբենական կարգով Կատեգորիա:Դոմինիկայի թանգարաններ
Դանիել Բովետ
Դանիել Բովետ (Daniel Bovet, ), շվեյցարական ծագումով իտալացի դեղագետ, ծննդյան պահից Էսպերանտո։ Լոնդոնի թագավորական ընկերության արտասահմանյան անդամ 1962 թվական, Ֆրանսիայի գիտությունների ակադեմիա 1964 թվական։
Կենսագրություն
Դանիել Բովետը ծնվել է Շվեյցարիայի Ֆլերիե քաղաքում։ 1927 թվականին ավարտել է Ժնևի համալսարանի բժշկական ֆակուլտետը, իսկ 1929 թվականին ստացել դոկտորի աստիճան։ 1929-1947 թվականներին եղել է Փարիզի Պաստերի ինստիտուտի ասիստենտ։ 1947 թվականին նա ստացել է Իտալիայի քաղաքացիություն ։ 1947-1964 թվականներին ղեկավարել է Հռոմի Առողջապահության բարձրագույն ինստիտուտի քիմիաթերապիայի բաժինը։ Դանիել Բովետը 1965 թվականին ղեկավարել է մի հետազոտական ​​խումբ, որը եզրակացրել է, որ ծխախոտի ծխելը մեծացնում է օգտագործողների ինտելեկտը։ Նա 1964-1971 թվականներին եղել է Սասսարիի իտալական համալսարանի դեղագիտության պրոֆեսոր, իսկ 1971 թվականից՝ Հռոմի համալսարանի պրոֆեսոր է ։
Արտաքին հղումներ
Կատեգորիա:Ֆրանսիայի գիտությունների ակադեմիայի անդամներ Կատեգորիա:Իտալացի բժիշկներ Կատեգորիա:Շվեյցարացի բժիշկներ Կատեգորիա:Դեղագործներ Կատեգորիա:Նոբելյան մրցանակակիրներ Կատեգորիա:20-րդ դարի իտալացիներ Կատեգորիա:Նոբելյան մրցանակի դափնեկիրներ Կատեգորիա:20-րդ դարի կենսաբաններ Կատեգորիա:Շվեյցարացի բողոքականներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Իտալացի գիտնականներ Կատեգորիա:Իտալացի կենսաբաններ Կատեգորիա:Իտալացի քիմիկոսներ Կատեգորիա:Շվեյցարացի քիմիկոսներ Կատեգորիա:Իտալացի ֆիզիոլոգներ Կատեգորիա:Շվեյցարացի գիտնականներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:Քաղցկեղից մահացածներ
Էրկիզան
Էրկիզան, գետակ Հայկական լեռնաշխարհում, Վանա լճի ավազանում։ Լիճն է թափվում հյուսիս֊արևմուտքից, Խլաթ քաղաքից ոչ հեռու ։
2022 թվականի նոյեմբերին մահացածներ
Այս ցանկը պարունակում է այն անձանց ցուցակը, որոնք (տես՝ Վիքիպեդիա:Նշանակալիություն (մարդիկ)), ովքեր մահացել են 2022 թվականի նոյեմբերին։
Մահվան պատճառը նշվում է միայն բացառիկ դեպքերում (սպանություն, ինքնասպանություն, ճանապարհատրանսպորտային պատահար կամ դժբախտ պատահար)։ Մնացած դեպքերում դա չի նշվում։
Ծանոթագրություններ
Կատեգորիա:2022 մահեր
Բրենդան Փերրի
Բրենդան Մայքլ Փերրի (Brendan Michael Perry, ), երաժիշտ, վոկալիստ և կոմպոզիտոր։ Համաշխարհային ճանաչում է ձեռք բերել որպես աշխարհահռչակ Dead Can Dance խմբի հիմնադիր և անդամ՝ համագործակցելով Լիզա Ջերարդի հետ։
Կենսագրություն
1992 թվականին Բրենդանը Իռլանդիայում ձեռք է բերում Quivy Church լքված եկեղեցին, կահավորում է այն, որպես ձայնագրման կենտրոն և այն դարձնում է ստեղծագործական լաբորատորիա՝ իր և իր նախագծերի համար։
1997 թվականին Բրենդանը ստեղծում է երաժշտություն «Sunset Heights» գեղարվեստական ֆիլմի համար։
1999 թվականի հոկտեմբերին լույս է տեսնում Բրենդանի առաջին սոլո ալբոմը՝ «Eye of the Hunter» («Որսորդի աչքը»), 4AD լեյբլում ։
2010 թվականին հրատարակվում է «Ark» ալբոմը՝ Cooking Vinil լեյբլում, որը հիմնականում էլեկտրական հնչողությամբ է և էլեկտրական գործիքներով։
2010 թվականին համերգային շրջագայությամբ Բրենդանը եղել է Մոսկվայում և Պետերբուրգում։
Արտաքին հղումներ
Կատեգորիա:Բրիտանացի երաժիշտներ Կատեգորիա:Անգլիացի բարիտոններ Կատեգորիա:Բրիտանացի երգիչներ Կատեգորիա:Անգլիացի կոմպոզիտորներ Կատեգորիա:Բրիտանացի բարիտոններ
Աշոտ Ոսկանյան (այլ կիրառումներ)
Աշոտ Ոսկանյան անուն-ազգանունը կարող է վերաբերել`
Գերակտիվություն
Գերակտիվություն, վիճակ, որի ժամանակ մարդու ոչ ադեկվատ և ոչ կառուցողական շարժողական ակտիվությունն ու գրգռականությունը գերազանցում է նորման ։ Գերակտիվությունը համարվում է անհավարակշիռ նյարդային համակարգի հատկանիշ։
Գերակտիվությունը երեխաների մոտ
Գերակտիվություն հանդիպում է տարբեր հոգեկան խանգարումներ ունեցող երեխաների մոտ. գերակտիվությունը զուգակցվում է մտավոր հետամնացությամբ և ստերեոտիպային շարժումներով (ՀՄԴ-10, Դաս V. Հոգեկան խանգարումներ, վարքի խանգարումներ, F84.4), հիպերկինետիկ խանգարումը. F90.0 ուշադրության կենտրոնացման խանգարումով (ներառելով՝ ուշադրության պակասի և հիպերակտիվության համախտանիշը), վարքի հիպերկինետիկ խանգարում F90.1, այլ հիպերկինետիկ խանգարումներ՝ F90.8:
Ըստ վիճակագրական տվյալների, գերակտիվությունը, ավելի հաճախ, նկատվում է տղաների մոտ (3 անգամ ավելի շատ) ։ Դա պայմանավորված է նրանով, որ տղաներն ավելի խոշոր են ծնվում։ Հետևաբար, ավելի հավանական են ներարգանդային և ծննդաբերական վնասվածքների ստացման հավանականությունը։
Գերակտիվությունը հաճախ հանդիպում է ուշադրության պակասի և հիպերակտիվության համախտանիշի շրջանականերում։ Սովորաբար այդ համախտանիշի ախտանշաններն ի հայտ են գալիս 4 տարեկանում ։ Բժշկի դիմելու միջին տարիքը 8-10 տարեկանն է. այդ տարիքում ուսումը և տնային աշխատանքները երեխայից սկսում են պահանջել ինքնուրույնություն և կենտրոնացում ։ Այդպիսի վիճակը հաճախ ուղեկցվում է քնի, խոսքի խանգարումով, գիշերամիզությամբ։
Երեխաների մոտ գերակտիվության հիմնական նշաններն են. Գործոններ, որոնք արհեստականորեն առաջ են բերում ուշադրության պակասի և հիպերակտիվության համախտանիշ.
Գերակտիվությունը մեծերի մոտ
Գերակտիվությունը կարող է դրսևորվել բիպոլյար (երկբևեռ) աֆեկտիվ և մանիակային փուլում՝ շիզոաֆեկտիվ խանգարում ունեցեղ հիվանդների մոտ, դեմենցիայով որոշ հիվանդների մոտ՝ անկանոն աճապարողության տեսքով , ժամանակավոր գերակտիվությամբ. գրավչանյութերից սուր թունավորումից (օրինակ՝ կոկաինից)։
Ծանոթագրություններ
Կատեգորիա:Համախտանիշներ այբբենական կարգով Կատեգորիա:Հոգեախտաբանական համախտանիշներ
Ոսկանյան
Ոսկանյան,, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ Կատեգորիա:Հայերեն հիմքով ազգանուններ
Պոռնոգրաֆիան Հայաստանում
Պոռնոգրաֆիան Հայաստանում անօրինական է։ Հայաստանում մանկական պոռնոգրաֆիան անօրինական է և պատժվում է մինչև 7 տարի ազատազրկմամբ ։ Քրեական օրենսգրքի 263-րդ հոդվածի համաձայն՝ պոռնոգրաֆիկ նյութերի, այդ թվում՝ տպագիր հրատարակություններ, կինոյի և տեսաֆիլմերի նյութեր, պատկերներ կամ պոռնկագրական բնույթի այլ առարկաներ պատրաստումն ու տարածումը պատժվում են տուգանքով՝ նվազագույն աշխատավարձի երկուհարյուրապատիկից չորսհարյուրապատիկի չափով, կամ կալանքով՝ առավելագույնը երկու ամիս ժամկետով, կամ ազատազրկմամբ՝ առավելագույնը երկու տարի ժամկետով ։
Թաղար Մեծ
Թաղար Մեծ (Թաղար, Թաղարա, Թաղարա ջուր, Թաղարջուր), գետ ներկայիս Թուրքիայում (Հայկական լեռնաշխարհում), Արածանի գետի ավազանում, նրա աջ տվակը։ Սկիզբ է առնում Խոզաթ քաղաքից հյուսիս։ Հոսում է արևմուտք, ապա՝ հարավ, անցնում Չմշկածագի մոտով և նրանից 25 կմ վրա միանում մայր գետին։ Ջրառատ է, ունի բազմաթիվ վտակներ։ Ընթացքում տեղ-տեղ գոյացնում է լճակներ։ Ավազանն ամբողջապես անտառապատ է ։
Ծանոթագրություններ
Կատեգորիա:Թուրքիայի գետեր
Ճապոնիայի բանկի փողի թանգարան
Ճապոնիայի բանկի փողի թանգարան (日本銀行金融研究所貨幣博物館), դրամագիտական թանգարան, որը պատմում է Ճապոնիայի դրամական շրջանառության պատմության մասին։ Թանգարանը գտնվում է Ճապոնիայի կենտրոնական բանկի շենքում (Տոկիո)։ Թանգարանի լրիվ անունն է` «Ճապոնիայի բանկի դրամա-կրեդիտային և տնտեսական հետազոտությունների ինստիտուտի թանգարան»։
Պատմություն
1982 թվականին Ճապոնիայի բանկը նշում էր իր 100-ամյակը։ Ի նշանավորումն այդ իրադարձության թանգարան ստեղծելու որոշում ընդունվեց։ Հասարակության համար թանգարանի դռները բացվեցին 1985 թվականի նոյեմբերին։
Էքսպոզիցիա
Թանգարանն իր տրամադրության տակ ունի Արևելյան Ասիայի երկրների դրամագիտական լայն հավաքածուներ։ Դա ավելի քան 200000 տեսակի թղթադրամներ և մետաղադրամներ են, որոնք պատմում են Ճապոնիայի դրամական շրջանառության պատմության, դրանց արտադրության տեխնոլոգիաների և օգտագործման մշակույթի մասին։ Մի առանձին ստենդ նվիրված է կեղծ փողերի տեխնիկային։
2002 թվականին Ճապոնիայի բանկը իր հնագույն ոսկե և արծաթե մետաղադրամները տեղափոխեց թանգարանային ֆոնդին։
Արտաքին հղումներ
Կատեգորիա:Ճապոնիայի թանգարաններ Կատեգորիա:Դրամագիտություն Կատեգորիա:1985 հիմնադրումներ Ճապոնիայում Կատեգորիա:1985 հիմնադրված թանգարաններ Կատեգորիա:Դրամագիտության թանգարաններ
Էրջեգեդիկ (լեռ)
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Կիլիկիայի լեռներ
Երաժշտական գործիքների թանգարան (Դուշանբե)
Գուրմինջ Զավկիբեկովի անվան երաժշտական գործիքների թանգարան (կրճատ` Գուրմինջի թանգարան, Осорхонаи асбобҳои мусиқии ба номи Гурминҷ Завқибеков), մասնավոր թանգարան Տաջիկստանի մայրաքաղաք Դուշանբեի կենտրոնում, Իսմոիլի Սոմոնի թաղամասում։
Դրևիցկու տուն
Դրևիցկու տուն (Дом Древицкого), երկհարկանի հինավուրց շենք ՌԴ Ռոստովի մարզի Տագանրոգ քաղաքում (Ֆրունզեի փողոց, 23), 1840-ական թվականների ճարտարապետության հուշարձան։ 6101267000 կոդով ընդգրկված է Ռուսաստանի Դաշնության մշակութային ժառանգության օբյեկտների ցանկում ։
Երաժշտական գործիքների թանգարան (Դուշանբե)
Ցուցադրություն
Գուրմինջի թանգարանում ցուցադրված են Տաջիկստանի ժողովուրդների ավելի քան 100 ավանդական երաժշտական գործիքներ, որոնք գլխավորապես հավաքվել են Զավկիբեկովի կողմից դեպի հայրենի շրջան` Գորնո Բադախշի ինքնավար մարզ կատարած արշավների ժամանակ։ Դրանց մեջ գերակշռում են լարային գործիքները, այն է` թառը, դուտարը, գիջակը, ռուբաբը։ Ներկայացված են նաև պամիրների նյութական մշակույթի որոշ տարրեր, որոնք կապ չունեն երաժշտության հետ։
Դրևիցկու տուն
Ճարտարապետական առանձնահատկություններ
Երկհարկանի առանձնատունը կառուցված էր նեոդասականության ոճով ։ Ճակատին երկու հարկերում էլ 6-ական պատուհան է։ Պատուհանների տակ միջհարկային տարածքում կային առյուծի գլուխների պատկերով բարձրաքանդակներ։ Սենյակներում կային նրբագեղ բուխարիներ։ Առաստաղները զարդարված էին ծեփակերտ նախշերով։
Երաժշտական գործիքների թանգարան (Դուշանբե)
Ցուցադրություն
Թանգարանում պարբերաբար անց են կացվում համերգներ, դասախոսություններ և այլ կրթական ու մշակութային միջոցառումներ։
Արտաքին հղումներ
Կատեգորիա:Երաժշտական գործիքների թանգարաններ Կատեգորիա:1990 հիմնադրված թանգարաններ Կատեգորիա:Երաժշտական թանգարաններ Կատեգորիա:Ազգային թանգարաններ
Դրևիցկու տուն
Պատմություն
Առանձնատունը կառուցվել է 1840 թվականին ։ Սեփականատերերն էին. 1873 թվական` կոլեգիական ռեգիստրատոր Ֆ. Սերեբրյակովը, 1880 թվական` կոլեգիական ասեսոր Յակովենկոն, 1890 թվական` թուրք վաճառական Ն. Սամար-Օղլին, 1898 թվական` Կ. Մումուլովը (որը շենքում բացել է ծխախոտի գործարան), 1906-1912 թվականներ` Ռուսաստանի շոգենավային ընկերության Տագանրոգի մասնաճյուղի կառավարիչ Իվան Դրևիցկին ։ 1912-1925 թվականներին առանձնատունը պատկանել է Դրևիցկու ժառանգներին։
1925 թվականին տունն ազգայնացվել է և բաժանվել կոմունալ բնակարանների։ Առանց պատշաճ խնամքի տունը քայքայվում էր և մինչև 1980-ական թվականները բնակիչները տեղափոխվեցին։ Շենքը գտնվում էր վթարային վիճակում։ 1991 թվականին շենքը հանձնվեց Տագանրոգի ձկնավերամշակող գործարանին (տնօրեն` Ն. Դեմյանենկո)։ Տեղի բնակիչները շենքի կիսաքանդ մնացորդներն անվանում էին «կոմսական ավերակներ» ։ 2002 թվականի մարտին Դրևիցկու տան տեղում, պահպանելով պատմական ճակատը, նոր բնակելի շենք կառուցելու իր պլանների մասին հայտարարեց «Էքսպերտ-Յուգ» ՍՊԸ-ն ։
Դրևիցկու տունը վերջնականապես ոչնչացվեց 2002 թվականին։
Դրևիցկու տան տեղում կառուցապատող «Վեստա-Դ» ՍՊԸ-ն (տնօրեն` Վ. Դաշչենկո) 2005-2007 թվականներին կառուցեց խղճուկ արտաքին տեսքով քառահարկ բազմաբնակարանային բնակելի շենք ։ Քանի որ մշակութային ժառանգության օբյեկտի վերակառուցման(կառուցման) աշխատանքների թույլտվություն մարզի մշակույթի նախարարությունը չէր տվել, կառուցապատողը մեղավոր ճանաչվեց վարչական իրավախախտում թույլ տալու մեջ, և 2007 թվականի նոյեմբերին ՍՊԸ-ն տուգանվեց ։
Ծանոթագրություններ
Կատեգորիա:Ռուսաստանի մշակութային ժառանգություն Կատեգորիա:Տագանրոգի շենքեր և կառույցներ Կատեգորիա:Տագանրոգի տեսարժան վայրեր